b'\n_START_ARTICLE_\nPterygotus\n_START_SECTION_\nOpis\n_START_PARAGRAPH_\nPterygotidski eurypteridi, ki so \xc5\xbeiveli od zgodnjega silurja do poznega devona, so posedovali majhne do ve\xc4\x8dje zunanje eksoskelete z lunastimi luskami. Rep je bil podalj\xc5\xa1an in splo\xc5\xa1\xc4\x8den. Pterygotidi so imeli pipalke, ki so bile velike in dolge z dobro razvitimi zobmi na \xc5\xa1\xc4\x8dipalkah. Njihove no\xc5\xbeice so bile majhne, vitke in brez bodic._NEWLINE_Pterygotus se je lo\xc4\x8dil od ostalih Pterygotidov po obliki \xc5\xa1\xc4\x8dipalk. Glava (prosoma) je trapezoidne oblike z zaokro\xc5\xbenimi koti in sestavljenimi o\xc4\x8dmi blizu roba zgornjih kotov. Rep ima izrazit greben, ki te\xc4\x8de preko centra in se kon\xc4\x8da v kratki bodici._NEWLINE_Pterygotus je dosegel 2,3 m, imel je par velikih sestavljenih o\xc4\x8di kot tudi par manj\xc5\xa1ih o\xc4\x8di, pozicioniranih med ve\xc4\x8djima. Imel je \xc5\xa1tiri pare hodalnih nog, peti par je bil preobra\xc5\xbeen v plavalne priveske (vesla), \xc5\xa1esti par pa v \xc5\xa1\xc4\x8dipalke za grabljenje plena. Sprednjih 6 repnih delov je vsebovalo \xc5\xa1krge in spolne organe \xc5\xbeivali. Pterygotus je bil odli\xc4\x8den plavalec in se je hitro in spretno premikal skozi vodo. Plaval je s pomo\xc4\x8djo stranskih plavalnih priveskov (vesel), uporabljal pa je tudi rep kot tretje veslo in sicer z udarjanjem plo\xc5\xa1\xc4\x8datega repa gor in dol, podobno kot to po\xc4\x8dne kit. Zavijal in stabiliziral se je s pomo\xc4\x8djo nog. Ve\xc4\x8dji par o\xc4\x8di je nakazoval, da je bil kot predator odvisen od vida._NEWLINE_Bil je eden izmed vrhnjih plenilcev paleozoi\xc5\xa1kih morij. \xc5\xbdivel je v plitvih priobalnih obmo\xc4\x8djih in prikrito napadal ribe, trilobite in druge \xc5\xbeivali. Zalezoval je plen iz zasede v pesku, kjer se je zakopal. Ko se je plen pribli\xc5\xbeal, je planil iz peska in ga zgrabil s \xc5\xa1\xc4\x8dipalkami.\n_START_SECTION_\nGeografija\n_START_PARAGRAPH_\nPterygotusi so se pojavili v silurju in s\xc4\x8dasoma izumrli v zgodnjem do srednjem devonu. So sorodniki ve\xc4\x8djemu Jaekelopterus in sladkovodnemu Slimonii. Fosili se lahko najdejo po vseh kontinentih z izjemo Antarktike._NEWLINE_Fosili Pterygotusa so relativno pogosti, \xc4\x8deravno so popolni fosili redki. Bil je eden zadnjih velikih morskih \xc5\xa1korpijonov. Kasnej\xc5\xa1i sorodniki so bili precej manj\xc5\xa1i in okretnej\xc5\xa1i. Zaton velikanov je mogo\xc4\x8de pripisati njihovi relativni po\xc4\x8dasnosti in ranljivosti med levitvijo, ker niso mogli pobegniti na kopno kot manj\xc5\xa1i sorodniki. Zadnje je zelo neverjetno za Pterygotusa, saj je bil velika \xc5\xbeival.\n_START_SECTION_\nPopularni mediji\n_START_PARAGRAPH_\nPterygotus je nastopal v silurskem odlomku prvega dela BBCjeve serije Walking with Monsters, kjer je raztrgal manj\xc5\xa1ega Brontoscorpija, ki je zasledoval devonsko brezzobo ribo Cephalaspis.'